Giorgia Marras

Giorgia Marras (Genova, 1988ko martxoaren 12a) komikigile eta ilustratzaile italiarra da. Edvard Munch-i buruzko komiki biografiko bat argitaratu zuen, eta geroago, Elisabet Bavariakoari, "Sissi-ri", buruzkoa.

 Biografia 
Giorgia Marras Genovan jaio zen, 1988ko martxoaren 12an. Bigarren Hezkuntzako ikasketak arte-lizeo batean egin zituen. Horren ondoren, Genovako Arte Ederren Akademian ikasi zuen lehenik, eta gero, Paris-VIII Unibertsitatean arte plastikoko ikasketak egiten segitu zuen.

2013an, artista egoiliarra izan zen Linzen. Egonaldi horretan lanean hasi zen aurrerago argitaratuko zuen Edvard Munch-en biografian: Munch before Munch. Tuss argitaletxean argitaratu zen, italieraz, 2014. urtean. A. Perroud kritikariaren arabera, Marrasek margolari norvegiarraren gaztaroa "giro ilun eta batzuetan kezkagarrian" aztertzen du, Anne Teuf komikigile frantsesarena gogorarazten duen estiloan. Lan hau argitaratu ondoren, ONO Arte Contemporanea galeriak Giorgia Marrasen lanen erakusketa aurkeztu zuen Bolonian 2017an.

Angulemako autoreen etxeko egoiliarra izan zen 2015 eta 2019 bitartean, Isabel Bavariakoa "Sissi" enperatrizari buruzko biografia bat prestatzeko: Sissi - Une femme au delà du conte de fées (Steinkis Group argitaletxea, 2019). Zinemak Isabel Bavariakoaz eskaintzen duen irudi estereotipatutik urrun, Marrasek nortasun modernoko emakume independentea eta lotsatia aurkitu zuen. Lana italieraz eta gaztelaniaz ere argitaratu zen.

2020an, COVIDak eragindako konfinamendua izan arren,  Komikiaren Urtea zela eta antolaturiko «Toute la France dessine» ekimenean parte hartu zuen...

 Obrak 

 Munch Before Munch. 2014an Italian argitaratua, italieraz, Tuss argitaletxean. Frantzian eta Espainian ere argitaratu zuten, 2016an, Steinkis Group eta Sapristi Comic argitaletxeetan, hurrenez hurren.
 Sissi - Une femme au delà du conte de fées, Steinkis Group, 2019. Italian (Diabolo Edizioni) eta Espainian (Sapristi Comic) ere argitaratua.

 Erreferentziak 

Bibliografia
 .
 .
 .
 .
 .

 Kanpo estekak 

 .


 Giorgia Marrasen webgunea

Kategoria:Emakume komikigileak
Kategoria:Italiako komikigileak